
О Б Я В Л Е Н И Е
На основание чл.257, ал. 1 и ал. 2, чл.259, ал. I от ЗПУО, чл.З1, ал. 1, т. 14 от Наредба Ne15/ 22.07.2019г. за статута и професионалното развитие на учителите, директорите и другите педагогически специалисти, Заповед №102/13.11.2025г. на директора на ПГД „Иван Вазов“ – град Велинград, се обявява свободно работно място за подбор по документи и интервю за длъжността: „Психолог, училищен“ с предимство с английски език.
ОБЯВЯВА
[bookmark: _GoBack]1 /една/ свободна щатна бройка на длъжност „Психолог, училищен“ с предимство с Английски език в ПГД „Иван Вазов“ гр. Велинград. по чл. 67 ал. 1 т.1 от КТ. 
вид на договора: безсрочен
1. Минимални изисквания към кандидатите за заемане на длъжността:
· Образование: Висше образование, образователно-квалификационна степен „бакалавър“ или „магистър“ по специалност от професионално направление Психология и други документи удостоверяващи професионалното развитие.
· да притежават следните компетентности: планиране, организация и провеждане на различните режимни моменти в училище, умения за участие в комисии; участие в екипи, работещи по проекти, ориентация към добри резултати; работа в екип; комуникативна компетентност; отговорност; професионална компетентност; аналитична компетентност, насоченост към използването на алтернативни и иновативни методи в образователния процес  
· умения за работа с компютър – Microsoft Office, Google Tools 
2. Допълнителни умения и квалификации:
· отлична мотивация за заемане на длъжността, отговорност при изпълнение на поставените задачи, инициативност и активност в процеса на работа /разискване на казуси, експертни задачи и ролеви игри/. Добри комуникативни и социални умения; Умения за работа в екип и посредничество при конфликти;  Етичност, дискретност, търпение и емпатия.
3. Начин на провеждане на подбора: подбор по документи и интервю.
4. Необходими документи, кандидатите следва да представят, за участие в конкурса:
· Заявление /свободен формат/ 
· Професионална автобиография /CV/  
· копия от документи за придобити образователно-квалификационна степен, допълнителни квалификации, които се изискват за длъжността  
· копия от документи, удостоверяващи необходимия професионален опит – препис-извлечение от трудова книжка или трудова книжка/копие/  
· копие на документи, удостоверяващи специализация или ПК  
· копие и оригинали за придобити кредити
· мотивационно писмо
· Документ за медицински преглед, удостоверяващ липсата на заболявания и отклонения по чл. 2 от Наредба № 4 от 2016 г. на МЗ.
Забележка: При сключване на трудов договор лицето представя: 
       [image: ]    Свидетелство за съдимост
· Документ за медицински преглед при първоначално постъпване на работа и след преустановяване на трудовата дейност по трудово правоотношение за срок над 3 месеца.
[image: ]5. Документите следва да бъдат представени лично или чрез пълномощник /оригинал на нотариално заверено пълномощно/ от 17.11.2025г. до 20.11.2025г. /вкл./, в сградата на ПГД „Иван Вазов“ град Велинград, бул. „Съединение“№ 44, всеки работен ден от 8:00 ч. до 12:00 ч. и от 13:00 ч. до 16:00 ч., в кабинета на техническия секретар.
Лице за контакти: Цветка Шулева - ЗАС
Телефон за контакти: 0886625480
E-mail: 1302979@edu.mon.bg

6. Обявление, във връзка с конкурса, ще има: на интернет страницата на ПГД  „Иван Вазов“, гр. Велинград, в Бюро по труда град Велинград и в РУО Пазарджик.
7. Описание на длъжността „Психолог, училищен“ в ПГД „Иван Вазов“ град Велинград: 
активно участва в изграждането на позитивен психологически климат в образователната среда; наблюдава, оценява и подкрепя психичното здраве и развитие на децата и учениците; участва в изграждане на училищната политика за закрила на детето и за превенция на тормоза и насилието между учениците; работи в екип с учителите и другите педагогически специалисти, както и с родителите за разпознаване на децата и учениците, които имат нужда от допълнителна подкрепа; участва в оценката на потребностите на детето/ученика с прогноза и насоки за личностното му развитие; подкрепя децата и учениците в образователния процес; участва в обсъждането и вземането на решения при работа по случаи на деца и ученици, които имат нужда от допълнителна подкрепа, включително и в случаи при налагането на санкции на ученици; участва при изготвянето на индивидуални учебни програми на ученици, които получават допълнителна подкрепа; участва в изготвянето и в реализирането на училищни програми за превенция на отпадането от училище и за намаляване броя на преждевременно напусналите; ранно оценяване на развитието на детето и ученика съгласно държавния образователен стандарт за приобщаващото образование; превенция на обучителни трудности; предлагане на подходящи форми за дългосрочна консултативна работа и психо-социална рехабилитация на базата на диагностична оценка и изследвания със стандартизирани и утвърдени диагностични инструменти; работи по възникнали в училището случаи в сътрудничество с институции и служби от общността; осъществява дейности по превенция на зависимостите и насилието, разпознаване на формите им, оценяване на поведенчески прояви на децата и учениците, предлага и прилага форми на въздействие и за мотивация с цел преодоляване на проблемното поведение на деца/ученици; взаимодейства и консултира учителите, другите педагогически специалисти и родителите за справяне с даден проблем, свързан с обучението, възпитанието и социализацията на децата и учениците, или за вземане на решение по случай; индивидуално консултира, работа по конкретен случай, групова работа по определен проблем, кризисна интервенция, превенция на психично-здравни проблеми и други форми на подкрепа; посредничи при решаване на конфликти; подкрепя учениците при избора на занимания по интереси и в кариерното ориентиране и консултиране; провежда или участва в изследователска дейност в областта на предучилищното и училищното образование.

8. Минималният размер на основната заплата, определена за длъжността „Психолог, училищен“  в ПГД „Иван Вазов“ - по щат.

9. Обявяване на резултатите: кандидатите, участвали в различните етапи за заемане на длъжност „Психолог, училищен“ в ПГД „Иван Вазов“ гр. Велинград, ще бъдат уведомявани по телефон/имейл. Резултатите на класираните по документи и допуснатите до интервю ще бъдат обявени на 21.11.2025г. след 14:00 часа. Интервюто ще се проведе на 24.11.2025год. от 14:30ч. /според график/. Резултатите от интервюто ще бъдат обявени на 25.11.2025г. 
 С класирания на първо място кандидат ще бъде сключен трудов договор, считано от[image: ]
05.01.2026г.





Инж. Росица Рускова
 Директор на ПГД „Иван Вазов“
 гр. Велинград

